**КОРИГОВАНИ ФИНАНСИЈСКИ ПЛАН**

**ИНСTИTУTA EКOНOMСКИХ НAУКA**

**ЗА 2024. ГOДИНУ**



**Београд, јун 2024. године**

Кориговани финансијски план Института економских наука (ИЕН) за 2024. годину обухвата кориговани план прихода и расхода. Финансијски план је састављен на основу пословања у 2023. години, које је документовано у књиговодственим евиденцијама и финансијским извештајима ИЕН, на основу пословања у 2024. години до момента кориговања плана и на основу активности чија је реализација планирана у 2024. години. Размотрени су интерни и екстерни фактори који се могу предвидети и могу утицати на пословање ИЕН у 2024. години. Кориговани финансијски план укључује измене прихода и расхода услед одобреног финансирања реализације пројеката из PoC GRANT програма у оквири SAIGE пројекта и прерасподеле одређених категорија трошкова.

* План прихода ИЕН

Приходе ИЕН у 2024. години доминантно чине пословни приходи. Структура планираних пословних прихода је дефинисана на основу стратешких циљева ИЕН. Најзначајније пословне приходе ИЕН остварује према следећим групама:

* Приходи од Министарства науке, технолошког развоја и иновација
* Приходи од пројеката Фонда за науку Републике Србије
* Приходи од осталих пројеката (међународни, стратешки и привреда)

Приходи од Министарства просвете, науке и технолошког развоја су планирани на основу начина финансирања научноистраживачког рада, који је у складу са Законом о науци и истраживањима предвиђен за 2024. годину.

Приходи од пројеката Фонда за науку Републике Србије су планирани на основу финансијских планова одобрених пројеката и уговора о реализацији пројеката. Пројекат који је одобрен за финансирање у оквиру програма Идентитети је искључен из финансијског плана због преласка координатора пројекта на институцију која је носилац пројекта.

Приходи од осталих пројеката се планирају на основу постојећих уговора о сарадњи, као и на основу очекиване сарадње. Приходи по основу пројекта Светске банке "*Serbia Accelerating Innovation and Growth Entrepreneurship Project*" (SAIGE) су релевантан извор прихода чија је намена финансирање процеса трансформације ИЕН. У оквиру SAIGE пројекта је одобрено финансирање два пројекта из SEED RESEARCH GRANT-a и два пројекта из PoC Grant програма.

Део прихода се односи на приходе по основу услуга подршке другим институтима за креирање и одржавање институционалних репозиторијума научних радова у склопу програма успостављања платформе за отворену науку. Посебна категорија прихода се односи на приходе по основу наплаћених котизација за објављивање радова у ИЕН часопису *Journal of Women's Entrepreneurship and Education* (JWEE) и котизација за учешће на годишњој ИЕН конференцији.

Финансијски приходи ИЕН се односе на приходе по основу учешћа у добити и приходе од позитивних курсних разлика. Институт остварује приходе од учешћа у добити по основу оснивачких права која има у два повезана правна лица (Београдска банкарска академија – Факултет за банкарство, осигурање и финансије – ББА и Регионална агенција за развој– РАРЕИ).

Кориговани план прихода ИЕН у 2024. години је према кључним позицијама приказан у наредној табели:

*Кориговани план прихода ИЕН у 2024. години*

|  |  |
| --- | --- |
| Позиције прихода | План 2024. (у РСД) |
| Приходи од Министарства | 149.600.000 |
| Приходи од пројеката Фонда за науку РС | 3.200.000 |
| Приходи од осталих пројеката | 59.950.000 |
| Приходи од учешћа у добити | 1.450.000 |
| Остали непоменути приходи | 300.000 |
| Укупни приходи | 214.500.000 |

* План расхода ИЕН

Расходе ИЕН у 2024. години доминантно чине пословни расходи. План расхода је разрађен на основу следећих група расхода:

* Трошкови материјала и одржавања
* Трошкови енергије
* Трошкови зарада, накнада зарада и остали лични расходи
* Трошкови производних услуга
* Трошкови амортизације
* Трошкови непроизводних услуга
* Други нематеријални трошкови.

Посебно су у оквиру трошкова зарада и накнада зарада у плану расхода предвиђени трошкови бруто зарада запослених, трошкови накнада по уговору о допунском раду и трошкови накнада по уговору о делу и ауторским уговорима других физичких лица. У оквиру осталих личних расхода се појединачно планирају накнаде трошкова превоза запослених на рад и са рада, затим накнаде трошкова запосленима на службеном путу и остале накнаде запосленима које обухватају отпремнине, јубиларне награде и остала примања запослених.

Трошкови производних услуга обухватају трошкове закупа пословног простора, трошкове анкетног истраживања, прикупљања и креирања базе података, трошкове развоја *IT* програма и остале трошкове производних услуга. У оквиру трошкова непроизводних услуга су планирани трошкови за стручно усавршавање и котизације, трошкови накнада за лиценце и софтвере, трошкови одржавања локалне мреже и сервера, трошкови штампања публикација, трошкови саветодавних експертских услуга и трошкови осталих непроизводних услуга. Нематеријални трошкови су планирани и за трошкове репрезентације, трошкове премија осигурања, трошкове здравствених услуга, трошкове чланарина, трошкове надокнада за испуњавање обавеза према инвалидима и сл.

Кориговани детаљан план расхода ИЕН за 2024. годину је приказан у наредној табели:

*Кориговани план расхода ИЕН у 2024. години*

|  |  |  |
| --- | --- | --- |
| Позиције расхода | Конто | План 2024. (у РСД) |
| Канцеларијски и остали материјал | 512 | 980.000 |
| Радови на унутрашњем уређењу простора (канцеларије) | 514; 532 | 700.000 |
| Oдржавање опреме и сервисне услуге | 532 | 200.000 |
| Ситан инвентар | 515 | 60.000 |
| Електрична енергија и даљинско грејање | 513 | 690.000 |
| Зараде, ауторски уговори, уговори о делу и остали уговори | 520; 521; 522; 523; 525 | 171.830.000 |
| Накнаде трошкова запосленима и другим правним лицима | 529 | 7.800.000 |
| Поштанске услуге, фиксна и мобилна телефонија | 5315 | 215.000 |
| Закуп пословног простора и опреме | 533 | 2.500.000 |
| Штампање публикација и промотивног материјала | 535; 550 | 1.500.000 |
| Дизајн књиге графичких стандарда, публикација и промотивног материјала | 5359 | 350.000 |
| Партнерске институције | 5360 | 2.900.000 |
| Анкетна истраживања, прикупљање података и базе података | 5369 | 1.820.000 |
| Трошкови развоја *IT* програма | 5374 | 3.400.000 |
| Комуналне услуге | 5392 | 190.000 |
| Услуге заштите на раду и заштите од пожара | 5393 | 300.000 |
| Превод и лекторисање | 5399 | 720.000 |
| Дизајн, израда и одржавање сајта | 5399 | 950.000 |
| Амортизација | 5400 | 3.500.000 |
| Адвокати | 5501 | 400.000 |
| Књиговодствене услуге | 5502 | 984.000 |
| Саветодавне услуге | 5504 | 1.240.000 |
| Стручно усавршавање и котизације | 5505 | 2.670.000 |
| Накнаде за лиценце и софтвере | 5506 | 1.800.000 |
| Услуге одржавања локалне мреже и сервера | 5509 | 1.600.000 |
| Остале непроизводне услуге | 5509 | 171.000 |
| Репрезентација | 551 | 1.310.000 |
| Здравствене услуге и осигурање запослених од последица несрећних случајева | 550; 552 | 850.000 |
| Чланарине | 554 | 750.000 |
| Надокнада за инвалида; локалне комуналне таксе и порези | 555 | 1.020.000 |
| Платни промет | 553 | 420.000 |
| Таксе, претплате и остали нематеријални трошкови | 559 | 160.000 |
| Остали непоменути расходи (финансијски и остали) | 56,57,58 | 470.000 |
| Укупно |  | 214.450.000 |

* План издатака ИЕН

Издаци ИЕН у 2024. години, који нису третирани као расходи периода већ су капитализовани као опрема, односе се на набавку рачунарске опреме, канцеларијског намештаја и клима уређаја.

*Кориговани план издатака ИЕН у 2024. години*

| Позиције издатака | Конто | План 2024. (у РСД) |
| --- | --- | --- |
| Рачунарска опрема | 0231 | 2.300.000 |
| Канцеларијски намештај | 0231 | 400.000 |
| Клима уређај | 0231 | 100.000 |
| Укупни издаци |  | 2.800.000 |

У Београду,

јун 2024. године

Директор

др Јован Зубовић